**РЕШЕНИЕ № 50.4/ 20.12.2022г.**

На основание чл. 21, ал. 1, т. 7 и т. 8 от ЗМСМА, чл. 66, ал. 2 и ал. 3, т.2 от ЗМДТ и във връзка с чл. 66, ал. 1 от ЗМДТ и чл. 16 от Наредбата за определяне и администриране на местните такси и цени на услугите на територията на Община Аксаково, Общински съвет – Аксаково

**РЕШИ:**

**1. За застроените и незастроените нежилищни имоти** **на юридическите лица, намиращи се извън строителните граници на гр. Аксаково, попадащи в районите на организираното сметосъбиране и сметоизвозване, определени със Заповед № 842/28.10.2022 г. на Кмета на Община Аксаково, които са подали заявление-декларация за количество и обем отпадъци на база стандартен съд -** таксата за битови отпадъци се определя, както следва:

**1. 1.** Според декларирани обстоятелства от данъчно задълженото лице за количество и обем отпадъци на база стандартен съд /контейнер/, като цената за един съд с вместимост 1, 1 куб.м. се определя в размер на 5 849,63 лв. с вкл. ДДС , разпределена за следните видове дейности:

**А/**  събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по ЗУО - 881,03 лв. за 1 съд /контейнер/.

**Б/** третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци – 4968,60 лв. за 1 съд /контейнер/.

**2.** За временно преместваеми съоръжения – павилиони, каравани, маси, сергии, колички, машини и хладилни витрини за сладолед, автомати за кафе, напитки, закуски и др., спирки на масовия градски транспорт, спортни, атракционни и детски съоръжения, тоалетни кабини, телефонни кабини, кабини за охрана на паркинги и други подобни обекти, които не са трайно свързани с терена, находящи се върху общински терени или частни имоти в районите на организирано сметосъбиране и сметоизвозване на територията на община Аксаково **-** таксата за битови отпадъци се определя, както следва: 3.00 лв./кв. м. площ на обект за година.

**3.** Общински съвет Аксаково приема и одобрява План – сметка за необходимите разходи на Община Аксаково, съгласно чл.66, ал.1 от ЗМДТ за 2023 г., съгласно Приложение № 1.

**4.** Дава съгласие да се дофинансират от други общински приходи, разходите на Община Аксаково за дейностите по чл. 66 ал. 1 от ЗМДТ, които не се възстановяват от събраните през 2023 г. приходи от такса за битови отпадъци.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: ………………….....**

**/СВ. ДОБРЕВА/**